Blast Austin Major 2025. Blast.tv Austin Major 2025 – bu "Counter-Strike 2" oʻyinidagi uchinchi Major chempionati va umumiy hisobda yigirma ikkinchi "Counter-Strike" Major hisoblanadi. U 2025-yil 3–22-iyun kunlari AQShning Texas shtatidagi Ostin shahrida boʻlib oʻtdi. Bu BLAST tomonidan oʻtkazilgan ikkinchi Major boʻlib, undan oldingi musobaqa 2023-yil Parijda boʻlib oʻtgan edi. Musobaqa Ostindagi Texas universiteti hududidagi Moody Center arenasida oʻtkazildi. Bu Majorda ilk bor 32 ta jamoa ishtirok etdi. Ular orasida toʻgʻridan-toʻgʻri taklif etilgan jamoalar va hududiy saralashdan oʻtganlar bor edi. Umumiy mukofot jamgʻarmasi esa 1250000 $ ni tashkil qildi. Team Vitality jamoasi finalda The MongolZ ustidan 2–1 hisobida gʻalaba qozonib, Parijdan keyin ikkinchi Major gʻalabasiga erishdi. ZywOo|Matye „ZywOo“ Erbo turnirning eng yaxshi oʻyinchisi (MVP) deb topildi. Bu uning ikkinchi MVP mukofoti boʻlib, u bir nechta Majorlarda MVP boʻlgan uchinchi oʻyinchiga aylantirdi. Tarixi. "Counter-Strike 2" – bu Valve Corporation tomonidan ishlab chiqilgan birinchi shaxs koʻrinishidagi koʻp oʻyinchili otishma oʻyini boʻlib, u "Counter-Strike" seriyasining beshinchi qismidir. Valve tomonidan homiylik qilinadigan Majorlar "Counter-Strike" kiberportida eng nufuzli musobaqalar hisoblanadi. 2024-yil 14-iyunda Blast Premier Spring Final musobaqasi davomida Ostin shahri 2025-yilgi birinchi Major mezboni sifatida eʼlon qilindi. Bu AQShda oʻtkazilgan toʻrtinchi, va 2018-yilgi Boston musobaqsidan beri birinchi Major hisoblanadi. Bu shuningdek, "" oʻyinidagi soʻnggi Major boʻlgan Parijdan keyingi, BLASTning ikkinchi Majoridir. Amaldagi chempionlar – Team Spirit boʻlib, ular 2024-yilgi Shanxaydagi Major finalida FaZe Clanni 2–1 hisobida magʻlub etgan edi. Ular chorak finalda MOUZ jamoasiga yutqazib, musobaqani tark etishgan. Ijodiy jamoa. 2025-yil 30-may kuni BLAST Ostin Major uchun toʻliq ijodiy jamoani eʼlon qildi. Format. Avvalgi Major musobaqalaridagi kabi, bu turnir ham Shveytsariya tizimidagi (Swiss-system) guruh bosqichlari bilan boshlanadi va undan soʻng sakkiz jamoali yakka tartibdagi (single-elimination) pley-off bosqichi oʻtkaziladi. Turnirda jamoalar soni 24 tadan 32 taga oshirilgani sababli, qoʻshimcha Shveytsariya tizimi asosidagi guruh bosqichi ham qoʻshilgan. Jami 16 ta jamoa Major turniriga toʻgʻridan-toʻgʻri taklif qilinadi, jumladan: 10 tasi Yevropadan, 5 tasi Amerika qitʼasidan, 1 tasi Osiyodan. Qolgan 16 ta jamoa esa hududiy saralash bosqichlari (Major Regional Qualifiers) orqali yoʻllanma oladi. Jamoalarning qaysi bosqichdan ishtirok etishi esa ularning Valve Regional Standing reytingiga bogʻliq boʻladi. Har bir Shveytsariya tizimidagi bosqichdan 8 tadan jamoa musobaqadan chiqariladi, va yakunda qolgan 8 ta jamoa chempionlik uchun yakka tartibdagi pley-offda kurashadi. Guruh bosqichlaridagi va pley-offning ilk oʻyinlaridagi juftliklar Buchholz reytingi asosida aniqlanadi. Dastlabki uch bosqichda, faqatgina chiqish (progression) yoki musobaqadan chiqib ketish (elimination) oʻyinlarigina uchta oʻyindan iborat (best-of-three) formatda oʻynaladi. Qolgan barcha oʻyinlar esa bitta oʻyindan iborat (best-of-one) tarzda boʻladi. Pley-off bosqichidagi barcha oʻyinlar esa toʻliq uchta oʻyindan iborat (best-of-three) formatda oʻtkaziladi.